**Bakonybél Önkormányzat Képviselő-testülete**

**8427 Bakonybél, Pápai u. 7. tel/fax: 88/585-020, 585-030, e-mail: jegyzo@bakonybel.hu**

**Szám: 11/2016.**

Itsz: 80-11/2016.

**J E G Y Z Ő K Ö N Y V**

**BAKONYBÉL ÖNKORMÁNYZAT KÉPVISELŐ-TESTÜLETÉNEK**

**2016. június 14-én megtartott r képviselő- testületi üléséről**

**Bakonybél Önkormányzat Képviselő-testülete**

**8427 Bakonybél, Pápai u. 7. tel/fax: 88/585-020, 585-030, e-mail: jegyzo@bakonybel.hu**

**J E G Y Z Ő K Ö N Y V**

**Készült:** Bakonybél Önkormányzat Képviselő-testületének 2016. június 14-én megtartott képviselő-testületi üléséről.

**Az ülés helye:** Faluház

 Bakonybél, Pápai u. 7.

**Jelen vannak:**

**A./ Bakonybél Önkormányzat Képviselőtestülete:**

Márkus Zoltán polgármester Nagy Árpád, Regenye Zsolt, Felföldi Andrea, Kuti Zoltán képviselők (5 fő)

**B./ Tanácskozási joggal részt vevő:**

Dr. Takács Ervin jegyző

**C./ Előzetes bejelentéssel távolmaradt:** Vánik Tamás és Mészáros Péter képviselő (2fő)

**N A P I R E N D E L Ő T T:**

**Márkus Zoltán** polgármester köszöntötte a megjelenteket. Megállapította, hogy Bakonybél Önkormányzat Képviselő-testületének **7 fő** tagjából az ülésen 5 **fő megjelent**. A Képviselő-testületet **határozatképesnek** nyilvánította és az ülést **megnyitotta**. Javasolta, a napirendi javaslatok elfogadását.

**Márkus Zoltán** polgármester javaslatot tett az ülés napirendjére. ***Határozati javaslat:*** NAPIREND: **NAPIRENDI JAVASLAT**

**1.** Páskom utca javítási munkálataihoz kivitelező kiválasztása

Előterjesztő: Márkus Zoltán polgármester

**2.** Hungaro Control Zrt. pályázatán elnyert pályázati pénz felhasználásáról döntés

Előterjesztő: Márkus Zoltán polgármester

**3.** Vegyes ügyek

**4.** Szociális ügyek, kérelmek.

Előterjesztő: Dr. Takács Ervin jegyző

**S z a v a z á s**

Bakonybél Önkormányzat Képviselő-testülete (döntéshozatalban résztvevők száma: 5 fő) 5 igen, 0 nem, 0 tartózkodás mellett a következő határozatot hozta:

**78/2016.( VI.14.) Képviselő-testületi határozat:**

**NAPIREND:**

**1.**Páskom utca javítási munkálataihoz kivitelező kiválasztása

Előterjesztő: Márkus Zoltán polgármester

**2.** Hungaro Control Zrt. pályázatán elnyert pályázati pénz felhasználásáról döntés

Előterjesztő: Márkus Zoltán polgármester

**3.** Vegyes ügyek

**4.** Szociális ügyek, kérelmek.

Előterjesztő: Dr. Takács Ervin jegyző

**N A P I R E N D T Á R G Y A L Á S A :**

**1. napirend** Páskom utca javítási munkálataihoz kivitelező kiválasztása

 Előterjesztő: Márkus Zoltán polgármester

Márkus Zoltán polgármester szerint az időjárás alakulásától függ, hogy mikor kezdjük el a Páskom utca útjavítását. Célszerű lenne minél hamarabb dönteni a kivitelező személyéről, mert a mart aszfalttal történő útjavítás akkor lesz a leghatékonyabb, ha a finisherrel és úthengerrel bedolgozott mart aszfalt a nagy melegben az út felületére csöpögtetett bitumennel összeolvad. Az időjárási előrejelzések szerint a jövő hétre nagy meleg várható. Az út felújítást az önkormányzati ingatlan értékesítéséből fedeznénk. Novák Erik a vételárat befizette, minden rendelkezésre áll a felújítás megkezdéséhez. Több árajánlatot kért és kapott mart aszfaltos technológiára.

**Nagy Árpád** alpolgármester szerint itt az ideje, hogy valamit kezdjünk a Páskom utcával.

**Kuti Zoltán** képviselő: Az utca lakói már régóta várják az útfelújítást.

**Márkus Zoltán** polgármester ismerteti a képviselő-testület tagjaival az árajánlatokat.

**Felföldi Andrea és Nagy Árpád** képviselők javasolják, hogy a Zolmarfer Kft árajánlatát fogadja el a képviselő-testület.

**Márkus Zoltán** polgármester ismerteti a Zolmarfer Kft. árajánlatát: Meglévő murvás útfelület előkészítése, gépi földmunkával 10-12 cm vastag mart aszfalt finisherrel történő bedolgozása, tömörítéssel 3+1 méter szélességben. Három méter széles útfelület 2 réteg bitumen emúzióval történő felületzárás, továbbá 3 méter széles útfelület 2 rétegben történő bazalt kő szórással 2-4 –es anyagból**.** Mart aszfalt árak nettó 1880 FT/m2 + ÁFA, padkázás 1 folyóméter 575x2 azaz 1150 Ft/m2 + ÁFA forint. Elszámolás útolagos közös felmérés alapján.

**S z a v a z á s**

Bakonybél Önkormányzat Képviselő-testülete (döntéshozatalban résztvevők száma: 5 fő) 5 igen, 0 nem, 0 tartózkodás mellett a következő határozatot hozta:

**79/2016.( VI.14.) Képviselő-testületi határozat:**

Bakonybél Község Önkormányzat Képviselő-testület úgy dönt, hogy a Páskom utca út felújításával az árajánlat alapján a Zolmarfer Kft-t (székhely: 1084 Budapest, Aurora u. 8. 2. em. 15.) bízza meg

Felelős: Márkus Zoltán polgármester

Határidő: azonnal

**2. napirend**

Hungaro Control Zrt. pályázatán elnyert támogatás felhasználásáról döntés.

Előterjesztő: Márkus Zoltán polgármester

**Márkus Zoltán** polgármester: a benyújtott pályázatban is szereplő tételeket kell megvalósítanunk. Első és legfontosabb a település buszmegállóinak a felújítása, melyet már a korábbi Hungaro Control-os támogatásból elkezdtünk. A település központjában lévő buszmegállónál és a többi megállónál is a peront teljesen újra kell építeni, a Somhegyi buszmegállót le kell cserélni valamilyen faszerkezetűre, a Pápai utcai buszmegállónak előtetőt kell készíteni. A buszmegállót jelző táblákat pótolni, cserélni szükséges

**S z a v a z á s**

Bakonybél Önkormányzat Képviselő-testülete (döntéshozatalban résztvevők száma: 5 fő) 5 igen, 0 nem, 0 tartózkodás mellett a következő határozatot hozta:

**80/2016.( VI.14.) Képviselő-testületi határozat:**

Bakonybél Község Önkormányzat Képviselő-testület úgy dönt, hogy a Hungaro Control Zrt-től pályázaton elnyert támogatást az alábbi célokra fordítja: A település központjában lévő buszmegálló peronjának újra építése, a Somhegyi buszmegállót cseréje, a Pápai utcai buszmegállónak előtető készítése. A buszmegállót jelző táblákat pótlása, cseréje.

Felelős: Márkus Zoltán polgármester

Határidő: azonnal

**3. Vegyes ügyek**

**Márkus Zoltán** polgármester tájékoztatta a képviselő testületet, hogy Regenye Zsolt képviselővel összeírták, hogy a településen az önkormányzat tulajdonában és kezelésében lévő belterületi utakon hol hiányzik, és hol kell pótolni a KRESZ táblákat, oszlopokat.

A felmérést követően megállapították, hogy 8 db KRESZ táblatartó oszlop, 15 db táblatartó bilincs és 25 db KRESZ táblát szükséges vásárolni csere vagy pótlás miatt. A táblákra a legkedvezőbb árajánlatot az AVF Tábla Kft. adta 235.000 Ft-ért

**S z a v a z á s**

Bakonybél Önkormányzat Képviselő-testülete (döntéshozatalban résztvevők száma: 5 fő) 5 igen, 0 nem, 0 tartózkodás mellett a következő határozatot hozta:

**81/2016.( V.26.) Képviselő-testületi határozat:**

Bakonybél Község Önkormányzat Képviselő-testülete úgy dönt, hogy 8 db KRESZ táblatartó oszlopot, 15 db táblatartó bilincset és 25 db KRESZ táblát megrendel az AVF Tábla Kft.-től (székhely: 1102 Budapest, Halom utca 14. 2/I/7.) az árajánlatnak megfeleően 235.000 Ft értékben.

Felelős: Márkus Zoltán polgármester

Határidő: azonnal

*Több napirend, kérdés észrevétel nem volt.*

**N A P I R E N D U T Á N**

**Márkus Zoltán** polgármester megköszönte mindenkinek az ülésen való részvételt és az ülést 16 óra 50 perckor bezárta.

**K.m.f.**

**Márkus Zoltán dr. Takács Ervin**

**polgármester jegyző**